Møte i VINGER ROTARY tirsdag 8. september 2015

3-min Bjørn Berntzen. For et halvt år siden gikk Bjørn av som stasjonssjef ved politikammeret her i byen. I dag jobber han som etterforsker, noe han liker godt. Han er også involvert i en bingohall.

Dagens hovedpost var om dikteren Hans Børli, presentert av Sverre Eier. Sverre er opprinnelig fra Nord-Odal, nærmere bestemt fra Knapper, men har levd sitt voksne liv i Eidskog. Blant annet som lærer.

Etter hvert ble Sverre kjent med Hans Børli som han setter svært høyt som menneske, og dikter. Noe som kommer godt fram under hans flotte presentasjon gjennom bilder så vel som opptak av opplesninger av dikteren selv, og musikalske innslag.

Hans Børli 1918 – 1989 bodde på Oppistu Børli ved Børen sjø opp fra Vestmarka. Han var sønn av Nils og Bolette, og en av seks barn, derav en pike. Hans tok handelsskole og underoffisersskole og var med i trefninger under krigen. En periode var han også grenselos.

Hans Børli arbeidet i mange år som skogsarbeider, og arbeidet i skogen og naturen går som en rød tråd gjennom hans dikteriske produksjon. Han debuterte som dikter i 1945 med boka *Tyrielden*. Han har en betydelig produksjon bak seg, 22 diktsamlinger og 7 romaner. Børli var gift med Magnhild og de hadde et barn, Beate som selv ga ut boka *Lyset i vinternatt* i 2008.

Sverre er leder for HansBørliselskapet som har ca. 650 medlemmer. Det er de som hvert år arrangerer Junikveld på Børli, et evenement som trekker mange mennesker og ikke minst mange kjente kunstnere. Som for eksempel Arve Tellefsen, Lise Fjellstad, Håvard Gimse, Erik Bye, Toralv Maurstad for å nevne noen.

Kveldens flotte foredrag ble avsluttet med at vi sammen sang: *Tømmerhoggervise* av, ja nettopp Hans Børli